पाएं अपने शहर की ताज़ा ख़बरें और फ्री ई-पेपरडाउनलोड करें
सिटी रिपोर्टर | बेतिया जिले में कोरोना संक्रमण से मौत का कहर जारी है। जीएमसीएच में 6 व नरकटियागंज कोविड डेडिकेटेड हेल्थ केयर में एक की मौत हो गई। 24 घंटे के अंदर आए कोरोना रिपोर्ट में 479 लोग पॉजिटिव आया है। वहीं, जीएमसीएच का आइसोलेशन वार्ड फूल हो गया है। जीएमसीएच में इलाज के दौरान जिनकी मौत हुई है, उनमें जयनगर निवासी 42वर्षीय रंजीत कुमार वर्मा,चिउटांहा निवासी 50 वर्षीय भोला सोनी, मांझर निवासी 65 वर्षीय गायत्री देवी, बखरिया निवासी 55 वर्षीय वकील मियां, साठी निवासी 79 वर्षीय नौशाद आलम व पूर्वी चंपारण जिला के केसरिया निवासी 40 कन्हैया प्रसाद शामिल है। नरकटियागंज कोविड केयर सेंटर में लौरिया के लखगांव निवासी 45 हरिशचंद्र चौधरी की मौत हो गई। जीएमसीएच के अधीक्षक डॉ प्रमोद कुमार तिवारी ने बताया कि जिन लोगों की मौत हुई है, सभी का आइसोलेशन वार्ड में इलाज चल रहा था। सभी का ऑक्सीजन लेबल कम था व उन्हें ऑक्सीजन पर रखा गया था। जिनकी मौत इलाज के दौरान हो गई। वही जिलाधिकारी कुंदन कुमार ने बताया कि प्रतिदिन तीन हजार से ज्यादा लोगों का सैंपल लेकर जांच के लिए भेजा गया था। जिसमें 24 घंटे के अंदर 479 लोगों का रिपोर्ट पॉजिटिव आया है। जिन लोगों का रिपोर्ट पॉजिटिव आया है, उनको होम आइसोलेशन में रखा गया है। मेडिकल किट उपलब्ध करा दी गई।
मेडिकल टीम को संक्रमितों की निगरानी करने का निर्देश दिया गया
मेडिकल टीम को संक्रमितों की निगरानी करने का निर्देश दिया गया है। टेली कांफ्रेंसिंग के माध्यम से सभी पॉजिटिव मरीजों की प्रतिदिन रिपोर्ट भी ली जाती है। डीएम ने बताया कि अगर किसी में कोरोना का लक्षण पाया जाता है, तो उसे जीएमसीएच के आइसोलेशन वार्ड में भर्ती किया जाएगा। ताकि उनका बेहतर इलाज हो सके। सीएस डॉ. अरुण कुमार सिन्हा ने बताया कि 287 लोग कोरोना से जंग जीतकर स्वस्थ हुए है। रिकवरी रेट 61 फीसदी है। वहीं, एहतियातन जिले में अलग-अलग जगह कुल 145 कंटेनमेंट जोन बनाए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn